Kuva, joka sisältää kohteen teksti, sormi, kynsi, peukalo

Kuvaus luotu automaattisesti

TOIMINNANJOHTAJA

***Lounais-Suomen Diabetes ry, on aktiivinen ja innovatiivinen yli 3000 jäsenen yhdistys, jolla on monipuolisesti palveleva Diabetesasema Turun sydämessä. Toimialue kattaa 18 kuntaa Lounais-Suomessa. Diabetesasema tarjoaa asiakkailleen tukea ja tietoa, vertaistukea sekä laadukkaita terveydenhuollon palveluja Asemalla toimii diabeteslääkäreitä, diabeteshoitaja sekä Valviran rekisteröimät jalkojenhoidon ammattilaiset. Lisäksi palveluihin kuuluu keskustelutuki, ratkaisukeskeinen valmennus ja rentoutusohjaus.***

***Yhdistyksen hallitus on äskettäin päättänyt vahvistaa ja tehostaa jäsenpalvelujaan vastaamaan paremmin kasvavaa kysyntää. Sisäisen työnjaon uudelleenjärjestely on osa kehityssuunnitelmaamme. Samanaikaisesti koko Suomessa on meneillään historiallinen terveyden- ja hyvinvointialan murrosvaihe. Haemme nyt yhdistykselle päätoimista terveydenhuoltoalaa tuntevaa toiminnanjohtajaa.***

**Strategia**

Yhdistyksemme toiminnan kehittäminen jakautuu tulevaisuudessa kahteen strategiseen polkuun. Kivijalkana on diabetesaseman palvelukokonaisuus, joka muodostaa yhdistyksen sydämen. Toinen strateginen polku on yhdistyksen kehittäminen järjestöllisesti vastaamaan uuden sukupolven digiaikaa, jossa tavoitamme myös nuoremman polven ihmiset. Tehtäväsi on olla muutos- ja kehitysjohtaja, joka pystyy rakentamaan terveen sydämen pohjalle uutta kehitystä, kasvua ja mainepääomaa.

**Työtehtävät**

Tehtäväsi on olla muutos- ja kehitysjohtaja, joka pystyy rakentamaan terveen sydämen pohjalle uutta kehitystä, kasvua ja mainepääomaa. Vastaat päivittäisten palvelutoimintojen sekä talous- ja hallintoprosessien toimivuudesta.Diabetesasemalla työskentelevä henkilöstö on ammattitaitoista ja paikallisena henkilöjohtajana varmistat, että suunnitellut päiväohjelmat ja jäsentapahtumat voidaan toteuttaa laadukkaasti.

Palvelutapahtumien suuri määrä edellyttää, että seuraat jatkuvasti Diabetesaseman talouskehitystä ja näin kykenet pitämään myös hallituksen tietoisena kulloisestakin tilanteesta, tuloksesta ja näköaloista. Talouden käytännön asioiden hoidosta vastaa toimistossamme osaava ammattilainen. Käytössämme on nykyaikaiset ja toimivat IT-ratkaisut. Olet linkkihenkilömme IT-tukea tarjoaviin ulkopuolisiin tahoihin.

Vastaat myös yhdistyksemme viestinnän monipuolisesta kehittämisestä. Julkaisemme Sokeripala-nimistä painettua jäsenlehteä, ylläpidämme omaa verkkosivustoa ja käytämme tunnetuimpia sosiaalisen median sovelluksia. Koulutus ja virkistystoiminta kuuluu myös tärkeänä osana jäsenpalveluihimme.

**Valintaperusteet**

Etsimällämme henkilöllä on hyvät neuvottelu- ja esiintymisvalmiudet sekä positiivinen ja markkinointihenkinen työskentelyote. Diabetesliitto on kansallinen edunvalvonta-järjestömme, jonka kanssa teemme läheistä yhteistyötä.

Haemme käytännön henkilöä, tolkun ihmistä, joka ei pelkää tarttua arkisiin ongelmiin ja joka viihtyy kuvatussa monipuolisessa ja itsenäisessä työroolissa. Vastaat toiminnastasi yhdistyksen hallitukselle, jonka puheenjohtaja on lähin esihenkilösi.

Terveydenhuollon tai sosiaalipalveluiden tutkintotausta sopivine työkokemuksineen on mielestämme paras ammattitausta uudelle toiminnanjohtajallemme. Huomioimme myös muut tutkintotaustat mikäli hakijan johtamiskokemus ja toimialan tuntemus on muutoin hyvällä tasolla.

**Hakumenettely**

Hakemuksen pyydämme osoittamaan 28.10.2024 mennessä valinnassa apunamme toimivalle rekrytointikonsultille Jouni Riekille, [jouni.riekki@gmail.com](mailto:jouni.riekki@gmail.com). Hän antaa mielellään lisätietoja niitä tarvitessasi, puhelin 0500-828304. Katso myös [www.lounais-suomendiabetes.fi](http://www.lounais-suomendiabetes.fi)

Kuva, joka sisältää kohteen teksti, Fontti, logo, Grafiikka

Kuvaus luotu automaattisesti